ચૂંટણીપંચે આ પાંચ રાજ્યની ચૂંટણીને લઇને આચારસંહિતા પણ જારી કરી દીધી છે અને તેથી વિરોધ પક્ષ એવી માગણી કરી રહ્યા હતા કે ૧ ફેબ્રુઆરીના રોજ રજૂ થનાર કેન્દ્રીય બજેટ ચૂંટણી બાદ રજૂ કરવામાં આવે. વિરોધ પક્ષનો એવો આક્ષેપ હતો કે કેન્દ્રની ભાજપ સરકાર કેન્દ્રીય બજેટનો ઉપયોગ પોતાના ચૂંટણી ફાયદા માટે કરી શકે છે. જોકે સુપ્રીમ કોર્ટે કેન્દ્રીય બજેટને મોકૂફ રાખવાની અરજી ફગાવી દીધી હતી અને ત્યાર બાદ ચૂંટણીપંચે બજેટ રજૂ કરવા માટે કેન્દ્રને ઉપર મુજબની શરતો સાથે મંજૂરી આપી હતી.